CELEX: 32009R1193
Language: hu
Date: 2009-11-03 00:00:00
Title: A Bizottság 1193/2009/EK rendelete ( 2009. november 3. ) az 1762/2003/EK, az 1775/2004/EK, az 1686/2005/EK és a 164/2007/EK rendelet helyesbítéséről és a cukorágazatban termelési illetékként fizetendő összegeknek a 2002/2003-as, 2003/2004-es, 2004/2005-ös, 2005/2006-os gazdasági évekre történő megállapításáról

8.12.2009   
            
            
               HU
            
            
               Az Európai Unió Hivatalos Lapja
            
            
               L 321/1
            
         
      A BIZOTTSÁG 1193/2009/EK RENDELETE
   
   (2009. november 3.)
   az 1762/2003/EK, az 1775/2004/EK, az 1686/2005/EK és a 164/2007/EK rendelet helyesbítéséről és a cukorágazatban termelési illetékként fizetendő összegeknek a 2002/2003-as, 2003/2004-es, 2004/2005-ös, 2005/2006-os gazdasági évekre történő megállapításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a cukor piacának közös szervezéséről szóló, 2001. június 19-i 1260/2001/EK tanácsi rendeletre (1) és különösen annak 15. cikke (8) bekezdésének első francia bekezdésére, illetve 16. cikke (5) bekezdésére,
   mivel:
   
               (1)
            
            
               A cukorágazatban a kvótarendszer alkalmazására vonatkozó részletes szabályok megállapításáról szóló, 2002. február 20-i 314/2002/EK bizottsági rendelet (2) 8. cikkével összhangban a termelési illetékek az alábbiak szerint kerültek megállapításra:
               
                           —
                        
                        
                           a 2002/2003-as gazdasági évre az 1762/2003/EK bizottsági rendelet (3) szerint,
                        
                     
                           —
                        
                        
                           a 2003/2004-es gazdasági évre az 1775/2004/EK bizottsági rendelet (4) szerint,
                        
                     
                           —
                        
                        
                           a 2004/2005-ös gazdasági évre az 1686/2005/EK bizottsági rendelet (5) szerint,
                        
                     
                           —
                        
                        
                           a 2005/2006-os gazdasági évre a 164/2007/EK bizottsági rendelet (6) szerint,
                        
                     
         
               (2)
            
            
               2008. május 8-án az Európai Közösségek Bírósága ítéletet hozott a C-5/06. sz. és a C-23/06–C-36/06. sz. egyesített ügyekben, amelyben megállapítja, hogy az 1260/2001/EK rendelet 15. cikke (1) bekezdésének d) pontját úgy kell értelmezni, hogy az e cikk hatálya alá tartozó összes exportált termékmennyiséget figyelembe kell venni a tonnánkénti becsült átlagos veszteség kiszámításához, függetlenül attól, hogy ezekre ténylegesen fizettek-e visszatérítést. Következésképpen a Bíróság érvénytelennek nyilvánította a cukorágazatban termelési illetékként fizetendő összegeknek a 2002/2003-as gazdasági évre történő megállapításáról szóló, 2003. október 7-i 1762/2003/EK bizottsági rendeletet és a 2003/2004-es gazdasági évre a cukorágazatban a termelési illeték összegének megállapításáról szóló, 2004. október 14-i 1775/2004/EK bizottsági rendeletet.
            
         
               (3)
            
            
               Ugyanezen érvelést követve, a tonnánkénti becsült átlagos veszteségnek az 1260/2001/EK rendelet 15. cikke (1) bekezdésének d) pontja értelmében történő kiszámítása tekintetében a Bíróság a C-175/07–C-184/07. sz. egyesített ügyekben és a C-466/06. sz. és C-200/06. sz. ügyekben 2008. október 6-án hozott ítéleteivel érvénytelennek nyilvánította a cukorágazatban a 2004/2005-ös gazdasági évre a termelési illetékek összege, valamint a kiegészítő illeték meghatározásáról szóló, 2005. október 14-i 1686/2005/EK bizottsági rendeletet.
            
         
               (4)
            
            
               A Bíróság által a 2002/2003-as, a 2003/2004-es és a 2004/2005-ös gazdasági év tekintetében érvénytelenített számítási módszert a 2005/2006-os gazdasági évre is alkalmazták. Ennek következtében e gazdasági évre új cukortermelési illetéket kell meghatározni az új számítási módszer felhasználásával.
            
         
               (5)
            
            
               A C-5/06. sz. és C-23/06–C-36/06 sz. egyesített ügyekben hozott ítéletben a Bíróság megállapította, hogy a 2001/2002-es gazdasági évre a cukorágazatban a termelési illetékek, valamint a kiegészítő illeték összegének meghatározásáról szóló, 2002. október 15-i 1837/02/EK bizottsági rendelet (7) vizsgálata nem fedett fel a rendelet érvényességének megkérdőjelezésére alkalmas tényezőket. E gazdasági év tekintetében függetlenül attól, hogy jogosult-e a termék visszatérítésre, a Bizottság a termelési illeték megállapításakor az átlagos veszteséget a feldolgozott termék formájában kivitelre kerülő teljes cukormennyiség alapján számolta.
            
         
               (6)
            
            
               Következésképpen helyénvaló, hogy a Bizottság a termelési illetékeket, illetve amennyiben szükséges, a kiegészítő illeték meghatározására szolgáló együtthatót a 2001/2002-es gazdasági évben használt számítási módszert alkalmazva határozza meg.
            
         
               (7)
            
            
               Az 1260/2001/EK rendelet 15. cikkének (1) és (2) bekezdésével összhangban a 2002/2003-as gazdasági évre megállapított, becsült várható összveszteség következtében, a szóban forgó cikk (3) és (4) bekezdésével összhangban meg kellett határozni az alapilletéket és a B illetékeket. Az alapilleték mértékét 2 %-ban, a B illeték mértékét 19,962 %-ban állapították meg. Ugyanakkor az ismert adatok alapján és az 1260/2001/EK rendelet 15. cikkének (1) bekezdésével összhangban megállapított összveszteséget teljes egészében fedezte a termelési alapilletékből és a B illetékből származó bevétel, és a 2002/2003-as gazdasági évre nem kellett a szóban forgó rendelet 16. cikkének (2) bekezdésében említett együtthatót meghatározni. Az (5) preambulumbekezdésben említett számítási módszer alkalmazása az alapilleték tekintetében 2 %-ot, a B illeték tekintetében 19,958 %-ot eredményez. Az ismert adatok alapján és az 1260/2001/EK rendelet 15. cikkének (1) bekezdésével összhangban megállapított összveszteséget teljes egészében fedezi a termelési alapilletékből és a B illetékből származó bevétel. Ezért a 2002/2003-as gazdasági évre nem kell a szóban forgó rendelet 16. cikkének (2) bekezdésében említett együtthatót meghatározni.
            
         
               (8)
            
            
               Az 1260/2001/EK rendelet 15. cikkének (1) és (2) bekezdésével összhangban a 2003/2004-es gazdasági évre eredetileg megállapított becsült várható összveszteség következtében a szóban forgó cikk (3) és (4) bekezdésével összhangban meg kellett határozni az alapilletéket és a B illetéket. Az alapilleték mértékét 2 %-ban, a B illeték mértékét 27,050 %-ban állapították meg. Ugyanakkor az ismert adatok alapján és az 1260/2001/EK rendelet 15. cikkének (1) bekezdésével összhangban megállapított összveszteséget teljes egészében fedezte a termelési alapilletékből és a B illetékből származó bevétel, és a 2003/2004-es gazdasági évre nem kellett a szóban forgó rendelet 16. cikkének (2) bekezdésében említett együtthatót meghatározni. Az (5) preambulumbekezdésben említett számítási módszer alkalmazása az alapilleték tekintetében 2 %-ot, a B illeték tekintetében 27,169 %-ot eredményez. Az ismert adatok alapján és az 1260/2001/EK rendelet 15. cikkének (1) bekezdésével összhangban megállapított összveszteséget teljes egészében fedezi a termelési alapilletékből és a B illetékből származó bevétel. Ezért a 2003/2004-es gazdasági évre nem kell a szóban forgó rendelet 16. cikkének (2) bekezdésében említett együtthatót meghatározni.
            
         
               (9)
            
            
               A B termelési illeték maximális összegének felülvizsgálatáról és a cukorágazatban a B cukorrépa 2004/05-ös gazdasági évre vonatkozó minimálárának módosításáról szóló, 2004. augusztus 17-i 1462/2004/EK bizottsági rendelet (8) a 2004/2005-ös gazdasági évre az 1260/2001/EK rendelet 15. cikke (4) bekezdése második albekezdésének első francia bekezdésében említett B illeték maximális összegét a fehér cukor intervenciós árának 37,5 %-ára emelte. E gazdasági évet illetően az 1260/2001/EK rendelet 15. cikkének (1) és (2) bekezdésével összhangban megállapított becsült várható összveszteség következtében az alapilleték maximális összegét 2 %-ban, a B termelési illeték maximális összegét 37,5 %-ban kellett meghatározni. Az (5) preambulumbekezdésben említett számítási módszer alkalmazása nem módosítja az erre a gazdasági évre vonatkozó alapilletéket és B illetéket. Az 1260/2001/EK rendelet 16. cikkének (1) bekezdése előírja, hogy amennyiben az említett rendelet 15. cikkének (1) és (2) bekezdésével összhangban megállapított összveszteséget nem fedezi teljes mértékben a termelési alapilletékből és a B illetékből származó bevétel, kiegészítő illetéket kell kiróni. A 2004/2005-ös gazdasági év vonatkozásában az új számítási módszer 125 129 948 EUR-nyi összveszteséget nem fedezett. Ezért meg kell határozni az 1260/2001/EK rendelet 16. cikkének (2) bekezdésében említett együtthatót. Az említett együttható meghatározása során figyelembe kell venni a 2003/2004-es gazdasági évre azon tagállamok esetében meghatározott többletilletéket, amelyek 2004. április 30-án a Közösséghez tartoztak.
            
         
               (10)
            
            
               Az 1260/2001/EK rendelet 15. cikkének (1) és (2) bekezdésével összhangban megállapított becsült várható összveszteség következtében a szóban forgó cikk (3) bekezdésével összhangban 1,0022 %-ban kellett meghatározni az alapilletéket. Ugyanakkor az ismert adatok alapján és az 1260/2001/EK rendelet 15. cikkének (1) bekezdésével összhangban megállapított összveszteséget teljes egészében fedezte az alapilletékből származó bevétel, és a 2005/2006-os gazdasági évre nem kellett B illetéket vagy kiegészítő illeték alapjául szolgáló együtthatót meghatározni. Az (5) preambulumbekezdésben említett számítási módszer alkalmazása az alapilleték tekintetében 0,9706 %-ot eredményez, anélkül, hogy szükség lenne B illetékre. Az ismert adatok alapján és az 1260/2001/EK rendelet 15. cikkének (1) bekezdésével összhangban megállapított összveszteséget teljes egészében fedezi a termelési alapilletékből származó bevétel, és a szóban forgó rendelet 16. cikkének (2) bekezdésében említett együtthatót nem kell meghatározni.
            
         
               (11)
            
            
               A fentiek alapján, az 1762/2003/EK, az 1775/2004/EK, az 1686/2005/EK és a 164/2007/EK rendeletet ennek megfelelően helyesbíteni kell.
            
         
               (12)
            
            
               Jogbiztonsági okokból a javasolt helyesbítéseket azon időpontoktól kell alkalmazni, amikor a helyesbítendő rendelkezések hatályba lépnek.
            
         
               (13)
            
            
               Jogbiztonsági okokból, illetve a tagállamok közötti egyenlő bánásmód biztosítására meg kell állapítani egy olyan közös dátumot, amikor az e rendelettel összhangban helyesbített illetékek az Európai Közösségek saját forrásainak rendszeréről szóló 2007/436/EK, Euratom határozat végrehajtásáról szóló, 2000. május 22-i 1150/2000/EK, Euratom tanácsi rendelet (9) 2. cikke (2) bekezdésének második albekezdése értelmében megállapításra kerülnek.
            
         
               (14)
            
            
               A mezőgazdasági piacok közös szervezésével foglalkozó irányítóbizottság kedvezőtlen véleményt nyilvánított az e rendeletben előírt intézkedésekről,
            
         ELFOGADTA EZT A RENDELETET:
   1. cikk
   Az 1762/2003/EK rendelet 1. cikke helyébe a következő lép:
   
      „1. cikk
      A cukorágazatban termelési illetékként fizetendő összegek a 2002/2003-as gazdasági évben a következők:
      
                  a)
               
               
                  A és B cukor esetében a termelési alapilleték 12,638 EUR fehércukor-tonnánként;
               
            
                  b)
               
               
                  a B termelési illeték a fehér cukorra tonnánként 126,113 EUR a B cukor esetében;
               
            
                  c)
               
               
                  az A és B izoglükóz esetében a termelési alapilleték 5,330 EUR szárazanyag-tonnánként;
               
            
                  d)
               
               
                  a B termelési illeték a szárazanyagra tonnánként 55,082 EUR a B izoglükóz esetében;
               
            
                  e)
               
               
                  a termelési alapilleték a szárazanyagértéknek megfelelő cukorra/izoglükózra tonnánként 12,638 EUR az A és a B inulinszirup esetében;
               
            
                  f)
               
               
                  a B termelési illeték a szárazanyagértéknek megfelelő cukorra/izoglükózra tonnánként 126,113 EUR a B inulinszirup esetében.”
               
            
   2. cikk
   Az 1775/2004/EK rendelet 1. cikke helyébe a következő lép:
   
      „1. cikk
      A cukorágazatban termelési illetékként fizetendő összegek a 2003/2004-es gazdasági évben a következők:
      
                  a)
               
               
                  A és B cukor esetében a termelési alapilleték 12,638 EUR fehércukor-tonnánként;
               
            
                  b)
               
               
                  a B termelési illeték a fehér cukorra tonnánként 171,679 EUR a B cukor esetében;
               
            
                  c)
               
               
                  az A és B izoglükóz esetében a termelési alapilleték 5,330 EUR szárazanyag-tonnánként;
               
            
                  d)
               
               
                  a B termelési illeték a szárazanyagra tonnánként 73,310 EUR a B izoglükóz esetében;
               
            
                  e)
               
               
                  a termelési alapilleték a szárazanyagértéknek megfelelő cukorra/izoglükózra tonnánként 12,638 EUR az A és a B inulinszirup esetében;
               
            
                  f)
               
               
                  a B termelési illeték a szárazanyagértéknek megfelelő cukorra/izoglükózra tonnánként 171,679 EUR a B inulinszirup esetében.”
               
            
   3. cikk
   Az 1686/2005/EK rendelet 1. és 2. cikke helyébe a következő szöveg lép:
   
      „1. cikk
      A cukorágazatban termelési illetékként fizetendő összegek a 2004/2005-ös gazdasági évben a következők:
      
                  a)
               
               
                  A és B cukor esetében a termelési alapilleték 12,638 EUR fehércukor-tonnánként;
               
            
                  b)
               
               
                  a B termelési illeték a fehér cukorra tonnánként 236,963 EUR a B cukor esetében;
               
            
                  c)
               
               
                  az A és B izoglükóz esetében a termelési alapilleték 5,330 EUR szárazanyag-tonnánként;
               
            
                  d)
               
               
                  a B termelési illeték a szárazanyagra tonnánként 99,424 EUR a B izoglükóz esetében;
               
            
                  e)
               
               
                  a termelési alapilleték a szárazanyagértéknek megfelelő cukorra/izoglükózra tonnánként 12,638 EUR az A és a B inulinszirup esetében;
               
            
                  f)
               
               
                  a B termelési illeték a szárazanyagértéknek megfelelő cukorra/izoglükózra tonnánként 236,963 EUR a B inulinszirup esetében.
               
            2. cikk
      A 2004/2005-ös gazdasági évre az 1260/2001/EK rendelet 16. cikkének (2) bekezdésében előírt együttható 0,25466 a Cseh Köztársaság, Lettország, Litvánia, Magyarország, Lengyelország, Szlovénia és Szlovákia számára, valamint 0,14911 a többi tagállam számára.”
   
   4. cikk
   A 164/2007/EK rendelet 1. cikke helyébe a következő lép:
   
      „1. cikk
      A cukorágazatban termelési illetékként fizetendő összegek a 2005/2006-os gazdasági évben a következők:
      
                  a)
               
               
                  a termelési alapilleték a fehér cukorra tonnánként 6,133 EUR az A és B cukor esetében;
               
            
                  b)
               
               
                  a termelési alapilleték a szárazanyagra tonnánként 2,726 EUR az A és B izoglükóz esetében;
               
            
                  c)
               
               
                  a termelési alapilleték a szárazanyagértéknek megfelelő cukorra/izoglükózra tonnánként 6,133 EUR az A és a B inulinszirup esetében.”
               
            
   5. cikk
   Az e rendelet értelmében helyesbített illetékek megállapításának az 1150/2000/EK, Euratom rendelet 2. cikke (2) bekezdésének második albekezdésében említett dátuma legkésőbb az e rendelet hatálybalépését követő második hónap legutolsó napja.
   6. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   A 1. cikket 2003. október 8-tól kell alkalmazni.
   A 2. cikket 2004. október 15-től kell alkalmazni.
   A 3. cikket 2005. október 18-tól kell alkalmazni.
   A 4. cikket 2007. február 23-tól kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. november 3-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 178., 2001.6.30., 1. o. Az 1260/2001/EK rendelet a 2006/2007-es gazdasági évtől hatályát vesztette és helyébe a 318/2006/EK tanácsi rendelet lépett, mely azt követően szintén hatályát vesztette, és helyébe a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendelet („az egységes közös piacszervezésről szóló rendelet”) lépett (HL L 299., 2007.11.16., 1. o.).
   
      (2)  HL L 50., 2002.2.21., 40. o. A 314/2002/EK rendelet hatályát vesztette, és helyébe a 952/2006/EK bizottsági rendelet (HL L 178., 2006.7.1., 39. o.) lépett.
   
      (3)  HL L 254., 2003.10.8., 4. o.
   
      (4)  HL L 316., 2004.10.15., 64. o.
   
      (5)  HL L 271., 2005.10.15., 12. o.
   
      (6)  HL L 51., 2007.2.20., 17. o.
   
      (7)  HL L 278., 2002.10.16., 13. o.
   
      (8)  HL L 270., 2004.8.18., 4. o.
   
      (9)  HL L 130., 2000.5.31., 1. o.